อยากสอบถามคุณครับ คือเวลาผมนอนหงายมักมีอาการตึงๆที่โหนกแก้มถึงปาก บางครั้งทำให้ปากสั่นเล็กน้อย(แต่จะตึงมากที่โหนกแก้ม) และบางครั้งก็มีอาการเกร็งที่กรามเล็กน้อย ทำให้ผมต้องอ้าปากบ่อยๆ และยังมีอาการมือเกร็งด้วยถ้าเขียนหนังสือหรือพิมพ์จะควบคุมนิ้วยากขึ้นครับไม่ทราบว่าเป็นเพราะอะไรครับ ช่วงนี้ค่อนข้างเครียดวิตก กังวลพอสมควรครับ มีอาการเบื่ออาหารด้วยครับ วันก่อนเจาะเลือด ตรวจคลื่นไฟฟ้าก็ปกติดีครับเป็นเพราะความเครียดหรือไม่ครับขอบคุณมากๆนะครับ
สวัสดีค่ะ อาการตึงบริเวณกรามหรือตามกล้ามเนื้อบริเวณอื่นๆ อาจมีสาเหตุมาจาก กล้ามเนื้อกระตุกหลังการออกกำลังกาย การกระตุกของกล้ามเนื้อจากความเครียดและความวิตกกังวล การได้รับคาเฟอีนและสารกระตุ้นอื่น ๆ มากเกิน การขาดวิตามินหรือเกลือแร่บางชนิด เป็นต้นหากสัมพันธ์กับความรู้สึกตื่นเต้น ความเครียด ความกังวลที่มี ก็อาจจะเป็นสาเหตุจากทางจิตใจดังที่สงสัยก็ได้ การรักษาควรพยายามตั้งสติ สูดหายใจเข้าลึกๆ และให้รู้ว่าไม่มีอะไรที่น่ากลัวแต่อย่างไรก็ตามแนะนำพบแพทย์เพื่อตรวจหาสาเหตุทางกายที่เป็นไปได้ก่อนจะสรุปว่าเป็นสาเหตุทางจิตใจค่ะ ถ้าคลื่นไฟฟ้าหัวใจปกติดี ก็น่าจะไม่ใช่สาเหตุที่ร้ายแรงค่ะ